stanford-oval/wikipedia huggingface dataset:
מינרל יוצר סלע
המינרלים השותפים ביצירת סלעים > מינרלי נחושת

כלקופיריט – מינרל המהווה עפרת נחושת ומצוי במרבצי פחם שבהם מצויות נודולות של פיריט ובסלעי משקע קרבונטיים. כלקופיריט מצוי בפיזור גם בסלעי יסוד דוגמת גרניט ודיוריט. בישראל ניתן למצוא את המינרל בדייקים של קוורץ-פורפיר ובנוריט במסיב תמנע, וכן בעורקים פגמטיטיים בצפחות אמפיבול בצפון מסיב אילת.
מרכזיט – מינרל נפוץ הנוצר הן כמינרל ראשוני בצורת פקעות, גושישים או גבישים במגוון סלעי משקע דוגמת אבן גיר, חרסית וקירטון ובעורקים הידרותרמיים של טמפרטורה נמוכה, והן כפסאודומורף של מינרל ראשוני דוגמת פירוטיט או כלקופיריט, תוך כדי שמירה על צורתו של המינרל הראשוני. בישראל מצויים תרכיזים קטנים של מרכזיט בקירטון מתקופת הסנון, בחרסית מתקופת הפלאוקן ובחוואר מהיורה והקרטיקון.
ראו גם

גאולוגיה - מונחים
פטרולוגיה
מינרל
סלע
לקריאה נוספת

יעקב בן-תור, לוחות הגדרה למינרלים יוצרי סלעים, הוצאת מאגנס
הערות שוליים

↑  על-פי אתר Webmineral, בסוף 2009 היו ידועים 4,714 מינרלים
| --- | --- |
בקרת זהויות :  NLI: 987007541225105171  NKC: ph202574 
מינרל יוצר סלע: אוליבין (למעלה) יוצר דוניט
מינרל יוצר סלע: גביש גארנט (למעלה) בגנייס
מינרל יוצר סלע: גבישי גלאוקופן במסת אם גנייסית (למעלה) השותפים ביצירת צפחות כחולות
מינרל יוצר סלע: קלינוכלור (למעלה) יוצר צפחות ירוקות
מינרל יוצר סלע: גבישי כלקדון (למעלה) יוצרים צור
מינרל יוצר סלע: לימוניט (למעלה) צובע אבן חול מגוונת
מינרל יוצר סלע: קלציט (למעלה) יוצרת אבן גיר
מחצבת גבס במכתש רמון
מינרל יוצר סלע: גביש של ספיר – קורונדום כחול (למעלה) יוצר פגמטיט
אלקטור סורר

באדום, מדינות בהן החוק עשוי להטיל קנסות על אלקטורים סוררים שלא הצביעו בהתאם להצבעה הכללית, או לאלץ אותם להצביע למועמד שזכה בהצבעה באמון, או לפסול את הצבעתם ולהחליפם באלקטור אחר
בבחירות לנשיאות ארצות הברית, "אלקטור סורר" (באנגלית: Faithless elector) הוא אלקטור (נציג חבר האלקטורים) שמחליט שלא להצביע למועמד לנשיאות או לסגנו על פי החלטת האזרחים בקלפי במדינה אותה הם מייצגים, חרף האמון שהם קיבלו בהצבעה בבחירות הכלליות והבטחתו לקיימה.
עד כה לא אירע מקרה בו הצבעתם של אלקטורים סוררים השפיעה על תוצאות הבחירות.
רקע

המועמדים לתפקיד נציג חבר האלקטורים בדרך כלל נבחרים לתפקידם על ידי המפלגה או המועמדים לנשיאות מטעמה בחודשים שקודמים ליום הבחירות. לרוב מדובר בחברי מפלגה עם מוניטין גבוה של נאמנות למפלגה ולמועמד הנבחר שלה. לפיכך, כל אלקטור שבוחר להיות "סורר" ולהצביע בניגוד להבטחתו מסתכן בסילוק מהמפלגה ובנקמנות פוליטית מצד חבריה, כמו גם בעונשים משפטיים על גניבת קול הבוחר בחלק ממדינות ארצות הברית. תופעה של "אלקטורים סוררים" נחשבת נדירה, כי אין זה סביר שהאלקטורים יצביעו כנגד מועמד המפלגה.
הליך הבחירה של המועמדים לחבר האלקטורים משתנה בין מדינה למדינה; כך למשל בחלק מהמדינות כמו באינדיאנה, נציגי חבר האלקטורים נבחרים בבחירות מקדימות, בעוד במדינות אחרות כגון אוקלהומה, וירג'יניה וצפון קרוליינה, האלקטורים נבחרים בוועידות המפלגה. בפנסילבניה, ועדת הקמפיין של כל מועמד ממנה את המועמדים לכהן כאלקטורים בניסיון מכוון למנוע תופעה של אלקטורים סוררים. במדינות אחרות, פקידי מדינה בכירים ולעיתים אף המושל עצמו משמשים כאלקטורים מטעם המפלגה אותם הם מייצגים (החוקה אוסרת על פקידים פדרליים לשמש כאלקטורים, אך אינה מגבילה פקידים ברמת המדינה לעשות כן).
נכון לבחירות האחרונות לנשיאות שנערכו ב-2020, לאורך ההיסטוריה של ארצות הברית היו 165 מקרים של "אלקטורים סוררים", מרביתם המוחלט הצביעו למפלגות צד שלישי או לאישים שאינם-מועמדים, כדי לא להעביר את התמיכה למועמד המפלגה היריבה ולזכות אותו ביתרון.
אין חוק פדרלי או סעיף בחוקה האמריקאית שמחייב את האלקטורים להצביע לפי האמון שהמועמדים קיבלו בבחירות הכלליות, אם כי בחלק מהמדינות קיימים חוקים ברמה המדינתית. בשנת 1952 בפסק דין ריי נגד בלייר, קבע בית המשפט העליון שמדינות יכולות לחוקק חוקים מדינתיים שיחייבו את האלקטורים להצביע בהתאם להצבעה הכללית וכן בשנת 2020 בפסק דין צ'יאפאלו נגד וושינגטון נקבע כי מדינות רשאיות לאכוף חוקים אלה (באמצעות הטלת קנסות או עונשים על אלקטורים סוררים).
היסטוריה

לאורך ההיסטוריה של ארצות הברית, 165 אלקטורים בחרו שלא לתת את קולם לנשיא או לסגן נשיא במדינה שייצגו באופן הבא:
71 מתוכם הם מקרים בהם המועמד לנשיאות נפטר לפני הצבעת חבר האלקטורים (רובם היו בבחירות 1872 בהן המועמד הוראס גרילי נפטר ימים אחדים לאחר הבחירות אך לפני הצבעת חברת האלקטורים ובעקבות כך כ-63 מהאלקטורים מתוך 66 בהם זכה בחרו להצביע למועמד אחר, שלושה האלקטורים האחרים נפסלו על ידי הקונגרס בסופו של דבר). המקרה השני היה בבחירות 1912, בה קיבלה המפלגה הרפובליקנית כ-8 אלקטורים מיוטה ומורמונט שהיו אמורים להצביע לנשיא המכהן ויליאם הווארד טאפט ולסגן הנשיא ג'יימס שרמן, אף על פי שמת שישה ימים לפני יום הבחירות. לאחר יום הבחירות ובטרם הצבעת חבר האלקטורים, הוחלט לבחור בניקולס מארי באטלר כמחליפו ובאטלר קיבל את קולות האלקטורים המיועדים לשרמן.
93 מקרים בהם האלקטור בחר להצביע למועמד אחר לפי העדפותיו האישיות (אם כי בחלקם ההצבעה למועמד נעשתה בטעות).
מקרה אחד של אלקטורית שבחרה להימנע מהצבעה למועמד הדמוקרטי אל גור בבחירות 2000.
הערות שוליים

↑   עינת אלפסה, 270 אלקטורים לניצחון: כל מה שצריך לדעת על שיטת הבחירות בארה"ב, באתר הארץ, 3 בנובמבר 2020.
NGC 8

| --- | --- |

 נתוני תצפית
 קבוצת כוכבים:  פגסוס 
 בהירות נראית:  15.2 
 
NGC 8 הוא כוכב כפול אופטי, כלומר אסטריזם של שני כוכבים שאינם קשורים זה לזה אך נצפים מכדור הארץ כסמוכים. הכוכבים הם חלק מקבוצת הכוכבים פגסוס, והם התגלו על ידי אוטו וילהלם פון שטרובה ב-29 בספטמבר 1865 במסגרת חיפושיו אחר השביט "ביילה". הכוכבים מקוטלגים כמספר 8 בקטלוג הכללי החדש. הוא ממוקם במרחק של כ-2.7 דקות קשת מ-NGC 9.
המערכת מורכבת מזוג כוכבים, האחד הוא ענק צהוב עמום מסוג G4 בעל בהירות נראית של 16.5, שנמצא במרחק של  10400_{-2200}^{+4400\displaystyle } שנות אור מכדור הארץ, והשני הוא על-ענק כתום בוהק מסוג K6I בעל בהירות נראית של 15.2 שנמצא במרחק של לכל הפחות  215,000 שנות אור.
מספר קטלוגים מקטלגים בטעות את NGC 8 כגלקסיה. למשל, קטלוג הגלקסיות המורפולוגי (MGC) (אנ') מקטלג את העצם כגלקסיה MCG +04-01-030. ב-HyperLEDA (אנ') הוא סווג בשנת 2016 כגלקסיה, אך בשנת 2019 סווג מחדש ככוכב כפול אופטי.
הערות שוליים

↑  Your NED Search Results, ned.ipac.caltech.edu
↑  NGC 8 - Double Star in Pegasus | TheSkyLive.com, theskylive.com
1 2  NGC1 - NGC999, www.astronomy-mall.com
↑  Steinicke, Wolfgang (2010). Observing and Cataloguing Nebulae and Star Clusters. Cambridge University Press. p. 283. ISBN 9780521192675.
↑  "NASA/IPAC Extragalactic Database". Notes for object NGC 0008. נבדק ב-2010-05-09.
↑  2MASS J00084563+2350186, simbad.u-strasbg.fr
↑  2MASS J00084521+2350184, simbad.u-strasbg.fr
↑  New General Catalog Objects: NGC 1 - 49, cseligman.com
↑  HyperLeda -object description, atlas.obs-hp.fr
החזרה למוטב

|  מידע כללי |
| --- | --- |
 מאת:  או. הנרי
 שפת המקור:  אנגלית
 סוגה:  דרמה
 הוצאה
 תאריך הוצאה:  1903
 תאריך הופעה ראשונה:  מגזין קוסמופוליטן, אפריל 1903
 הוצאה בעברית
 הוצאה:  הוצאת לדורי
 תאריך:  1989
 תרגום:  דב קמחי
 קישורים חיצוניים
 ויקיטקסט
 הספרייה הלאומית:  001141350
 
החזרה למוטב (באנגלית: A Retrieved Reformation) הוא סיפור קצר שנכתב על ידי הסופר האמריקאי או. הנרי. הסיפור פורסם לראשונה במגזין קוסמופוליטן, אפריל 1903 ותורגם לעברית בשנת 1989. הסיפור מתאר את האירועים המובילים לחזרתו למוטב של האסיר המשוחרר ג'ימי ואלנטיין.
תקציר העלילה

"מפצח הכספות" ג'ימי ואלנטיין משתחרר מהכלא לאחר שריצה בו פחות מעשרה חודשי מאסר מתוך ארבע שנים, בשל קשריו הפליליים. הוא הולך לדירה הישנה שלו, אורז את כליו ויוצא. בשבועות הבאים נעשים כמה מקרי שוד של פריצת כספות, והבלש שהכניס את ואלנטיין לכלא מלכתחילה, בן פרייס, נקרא לעבוד על המקרה החדש. הוא מבין כי מעשי השוד בוצעו באופן דומה לסגנון הפעולה של ג'ימי.
ואלנטיין מופיע באחד הימים בעיירה בשם אלמור שבארקנסו. הוא הולך לבנק העירוני במטרה לבדוק את המבנה לפני שישדוד אותו. בעוד הוא צועד במורד הרחוב לעבר המלון שהוא עומד להתאכסן בו, תופסת את עינו הבת היפה של הבנקאי, אנאבל אדמס. הוא מתאהב בה מיד ומחליט לוותר בשבילה על קריירת הפשיעה שלו. הוא עובר לגור בעיר, ומתחיל להזדהות כראלף ד. ספנסר, סנדלר מקצועי.
בסוף השנה, חלה עלייה במצבו החברתי של ג'ימי, חנות הנעליים שלו משגשגת והוא הופך מאורס עם אנאבל. שבועיים לפני החתונה, הוא כותב מכתב לחבר, ואומר לו שהוא רוצה להעניק לו את כלי הפריצה שלו, בטענה שהוא לא צריך אותם יותר כיוון שהחל לחיות חיים הוגנים וישרים.
באותו הזמן, פרייס מגיע לאלמור בחשאי במטרה לעקוב אחר ג'ימי, ומופיע בבנק בעוד ג'ימי ומשפחתה של אנאבל נמצאים בתוכו. ג'ימי, שנושא את התיק עם כלי הפריצה, צופה באבא של אנאבל מראה להם בגאווה את הכספת החדשה של הבנק. האחייניות של אנאבל נהנות ממראה של הכספת המשוכללת, וכשהן משחקות, אחת הילדות סוגרת בטעות את השנייה בפנים ונועלת את הדלת, בלי ששעון הכספת מכוון – כך שלא ניתן לפתוח אותה. כולם נבהלים, ואנאבל המבועתת מתחננת בפני ג'ימי שיעשה משהו. ג'ימי, בידיעה שכך הוא יחשוף את זהותו האמיתית, משתמש בסט הכלים שלו כדי לפתוח את הדלת ולהציל את הילדה. מבלי שואלנטיין יודע זאת, פרייס היה עד לכל האירוע.
ואלנטיין מתחיל לעזוב את הבנק, והוא רואה את פרייס עומד ליד הדלת. למרבה הפתעתו, פרייס מעמיד פנים שהוא לא מזהה אותו והולך לדרכו.
עיבודים

בשנת 1910, המחזאי פול ארמסטרונג המחיז את הסיפור להצגה מוצלחת בברודוויי, תחת השם "אליאס ג'ימי ואלנטיין", שרצה עם 155 הופעות בתיאטרון וולק שבניו יורק. המחזה עובד לשלוש גרסאות קולנועיות: אחת בשנת 1915, בבימויו של מוריס טורניור וביכובו של רוברט וורוויק, אחת ב-1920 בבימויו של אדמונד מורטימר ובכיכובו של ברט ליטל, אחת ב-1928 בבימויו של ג'ק קונוויי ובכיכובו של ויליאם היינס, והאחרונה היא הסרט המדבר הראשון של מטרו-גולדווין-מאייר.
הערות שוליים

↑  O. Henry, C. Alphonso (Charles Alphonso) Smith, Selected stories from O. Henry, New York : Odyssey Press, 1922
שמש וענן

שמש וענן הוא אלבום האולפן ה-15 של הזמר-יוצר הישראלי דודו טסה. הוא יצא לאור ב-20 בפברואר 2023 באמצעות חברת התקליטים הליקון ארומה מיוזיק. האלבום יצא כחמש שנים לאחר אלבום הסולו הקודם של טסה, "איגרת אל הילדים". הוא הופק במלואו על ידי טסה עצמו, כשבהפקת השיר "המחר" משתתף ניר מימון. טסה כתב והלחין את מרבית השירים באלבום, ונעזר בכותבים נוספים: אלי אליהו, אביתר בנאי, מיכה שטרית, גלעד כהנא, עלמה זהר, עמיר לב ורביד פלוטניק. באלבום הופעת אורח של הזמר שלומי סרנגה בשיר "סבתא חנה".
מתוך האלבום יצאו הסינגלים "על מה את חולמת", "גורל", "שדים שדים", שיר הנושא "שמש וענן", ו״סבתא חנה״.
את עטיפת האלבום איירו ילדיו של טסה, נור ונח.
רשימת רצועות

המוזיקה לשירים הולחנה על ידי דודו טסה (למעט היכן שמצוין אחרת).
| מס' | שם | מילים | לחן | משך |
| --- | --- | --- | --- | --- |
| 1. | לומד לדבר אהבה  | אביתר בנאי, דודו טסה |   | 4:20 |
| 2. | גורל  | אלי אליהו |   | 2:58 |
| 3. | המחר  | מיכה שטרית, גלעד כהנא |   | 2:49 |
| 4. | החוט המשולש  | אלי אליהו |   | 3:46 |
| 5. | תיק ורוד  | עמיר לב |   | 3:31 |
| 6. | סבתא חנה (ביחד עם שלומי סרנגה)   | עמיר לב, דודו טסה |   | 3:07 |
| 7. | שדים שדים  | אלי אליהו, דודו טסה |   | 3:39 |
| 8. | על מה את חולמת  | אלי אליהו, דודו טסה, רביד פלוטניק | דודו טסה, רביד פלוטניק | 3:35 |
| 9. | פתאום באמצע יום  | עלמה זהר, דודו טסה |   | 4:25 |
| 10. | שמש וענן  | מיכה שטרית |   | 3:15 |
| 11. | מרוב שפחדתי  | אלי אליהו |   | 3:01 |
| משך כולל: | משך כולל: | משך כולל: | משך כולל: | 38:33 |
הערות שוליים

1 2  דודו טסה / שמש וענן | הליקון ארומה מיוזיק גרופ, באתר הליקון ארומה מיוזיק גרופ, ‏20 בפברואר 2023
ז'רום אנגום

ז'רום אנגום אמבקלי (בצרפתית: Jerome Ngom Mbekeli; נולד ב-30 בספטמבר 1998 ביאונדה שבקמרון) הוא כדורגלן קמרוני המשחק בעמדת קשר הכנף בקבוצת שריף טירספול מליגת העל המולדובנית ובנבחרת קמרון.
קריירת מועדונים

אנגום החל את הקריירה המקצוענית שלו ב-APEJES אקדמי מליגת העל הקמרונית. בהמשך שיחק במ.פ.ק. וישקוב בצ'כיה, ובסוופ פארק ריינג'רס וסן דייגו לויאל מה-USL. ב-15 בינואר 2021 חזר ל-APEJES אקדמי מליגת העל הקמרונית.
ב-5 ביולי 2023 חתם בשריף טירספול מליגת העל המולדובית.
קריירה בינלאומית

ב-4 בספטמבר 2022 ערך אנגום את הופעת הבכורה שלו בנבחרת, בניצחון 0–2 על נבחרת גינאה המשוונית במסגרת מוקדמות אליפות האומות האפריקאיות 2022.
נכלל בסגל נבחרת קמרון לטורניר מונדיאל 2022.
הערות שוליים

↑  Squad Announcement בחשבון הטוויטר הרשמי של נבחרת קמרון, 8 בנובמבר 2022
| נבחרת קמרון – מונדיאל 2022 |
| --- | --- | --- |
|  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג |  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג | קמרון |
גלריית סמלי הממלכה המאוחדת

סמלי הממלכה המאוחדת לרבות חלקי הממלכה, מושבות הכתר וטריטוריות אחרות של הממלכה:
הממלכה המאוחדת

סמל הממלכה המאוחדת
סמל הממלכה המאוחדת עבור סקוטלנד
סמל ממשלת הוד מלכותה
סמל המשרד הסקוטי
סמל אנגליה
סמל ממשלת צפון אירלנד (כיום אינו בתוקף)
סמל סקוטלנד
סמל ויילס
מושבות כתר

סמל גרנזי
סמל ג'רזי
סמל האי מאן
טריטוריות אחרות ("טריטוריות מעבר לים")

סמל איי ג'ורג'יה הדרומית ואיי סנדוויץ' הדרומיים
סמל איי הבתולה הבריטיים
סמל איי פוקלנד
סמל איי קיימן
סמל אנגווילה
סמל ברמודה
סמל הטריטוריה הבריטית באנטארקטיקה
סמל הטריטוריה הבריטית באוקיינוס ההודי
סמל טריסטן דה קונה
סמל מונטסראט
סמל סנט הלנה
סמל פיטקרן
הובולאנז' מנדש

הובולאנז' מנדש (בצרפתית: Houboulang Mendes; נולד ב-4 במאי 1996) הוא כדורגלן מגינאה ביסאו יליד צרפת המשחק בעמדת המגן הימני בטרואה.
קריירת מועדונים

מנדש התחיל לשחק בקבוצות כדורגל מקומיות ובגיל 17 הצטרף לסטאד לאוואל. ב-19 במאי 2017 ערך את הופעת הבכורה שלו בקבוצה הבוגרת בהפסד 2-1 לנים.
ב-24 ביולי 2018 חתם בלוריאן מהליגה הצרפתית השנייה. בפברואר 2019 נפצע בברכו וחזר לשחק רק באוקטובר. ב-23 באוגוסט 2020 ערך את הופעת הבכורה שלו בליגת העל הצרפתית בניצחון 1-3 נגד שטרסבורג.
ב-6 ביולי 2022 חתם באלמריה מליגת העל הספרדית. ב-1 בפברואר 2024 הושאל למיראנדס מהליגה הספרדית השנייה.
ב-27 באוגוסט 2024 מנדש הושאל לטרואה.
קריירה בינלאומית

מנדש נולד בצרפת, להורים שמוצאם מסנגל וגינאה ביסאו בהתאמה. לכן היה זכאי לייצג את שלושת הלאומית.
בספטמבר 2023 זומן לנבחרת גינאה ביסאו. ב-11 בספטמבר ערך את הופעת הבכורה שלו בנבחרת בניצחון 1-2 נגד סיירה לאון במסגרת מוקדמות גביע אפריקה לאומות 2023.
נכלל בסגל הנבחרת לקראת גביע אפריקה לאומות 2023.
אביאסף בן קרח

| --- | --- |

אביאסף ואחיו נראים בפינה השמאלית העליונה ניצלים מעונש משפחת קרח
 לידה:  באזור ארץ גושן
 פטירה:  באחת מערי הלויים (אולי בנחלת שבט דן או בחצי מנשה המערבי) של בני קהת (לפי שיטת התלמוד הירושלמי)
 לאום:  ישראל עם ישראל
 עיסוק:  משורר - נביא  נושא כלי המשכן
 שפות היצירה:  עברית
 תחום כתיבה:  שירה
 סוגה:  ספרות חוכמה
 זרם ספרותי:  מזמור תהילים
 נושאי כתיבה:  הגלות ותשוקה לגאולה  ימות המשיח   מוסר  ירושלים  לשיטת רבי יוחנן המחשיב את אביאסף כאסף מתהילים  שכר ועונש  הנהגת ה' בהיסטוריה
 יצירות בולטות:  מזמור מ"ד  מזמור מ"ח  מזמור מ"ט  לשיטת רבי יוחנן המחשיב את אביאסף כאסף מתהילים  מזמור ע"ד  מזמור ע"ח  מזמור ע"ט  מזמור פ"א  מזמור פ"ב  מזמור פ"ג
 תקופת הפעילות:  1312 לפנה"ס – אחרי 1266
 הושפע מ:  אדם הראשון ואברהם (יש דעה שגם מלכי צדק, משה, אסיר ואלקנה (בני קרח). יש דעה שגם שם בן נח.
 השפיע על:  דוד (יש דעה שגם אסיר, אלקנה, הימן, ידותון ואסף בן ברכיהו. יש דעה שגם שלמה ועזרא. יש דעה שגם אסא ודניאל.
 צאצאים:  Assir 
 
אֲבִיאָסָף בֶּן קֹרַח (נקרא גם אֶבְיָסָף ואָסָף) היה משבט לוי ואחד מאבות אבותיו של שמואל. על פי חז"ל, היה מגדולי המשוררים – נביאים בתקופת התנ"ך, והיה בן תורה יותר משאר אחיו. אביאסף היה אחד מארבעים ושמונה הנביאים. יש דעה בחז"ל שהוא אחד משלושת האנשים שעליהם עומד העולם.
ביוגרפיה

נולד באחד היישובים היהודים בארץ גושן של מצרים העתיקה (היום בשטח מצרים) לקורח בן יצהר הקהתי. שמות בניו הם אסיר וקורא (ויש אומרים שקורא היה מבני הימן). כשחנו עם ישראל בקדש ברנע, התייתם מאביו ומאמו כשהארץ בלעה אותם במחלוקת קרח ועדתו.
ביוגרפיה > על פי חז"ל

יש מחלוקת בחז"ל, לפי שיטת התלמוד הבבלי אביאסף נשאר מתחת האדמה לאחר פתיחת פי הארץ במחלוקת קורח ועדתו, ולפי שיטת התלמוד הירושלמי אביאסף לא נשאר מתחת האדמה.
ביוגרפיה > על פי חז"ל > שיטת התלמוד הבבלי

אביאסף ושאר אחיו נפלו (כאשר נפתח פי הארץ במחלוקת קרח ועדתו), הגיעו לבסיס אבן השתייהועד היום הם מזמרים מזמורים שם. בגיל 45 – 52, לאחר מות משה, בא מלאך המוות אל אביאסף ואחיו ושאל אותם אם ראו את משה, והם ענו לו שלא ראו אותו מהיום שהארץ בלעה אותם על ידו (זה היה חלק ממסע חיפוש נרחב של מלאך המוות את משה). כתוב במדרש שאביאסף ואחיו אמרו ליונה (שהיה באותו הזמן בבטן הדג שהיה במי התהום שהיו מסביב בסיס אבן השתיה) שיתפלל, כי אבן השתייה נמצאת תחת היכל ה', ואם יתפלל מיד יענה (יונה אכן התפלל ובזכות זה ניצל). כשנחרבה ירושלים אביאסף חיבר את מזמור פ"ג בהשראת החורבן.
ביוגרפיה > על פי חז"ל > שיטת התלמוד הירושלמי

את דברי הביטחון שבמזמור מ"ו חיבר בהשראת הצלתו מפתיחת פי הארץ. יש מחלוקת מה קרה לאביאסף ואחיו בשעת פתיחת פי הארץ, תנא קמא סובר שנשארו באוויר, ורבי נחמיה סובר שנבלע באדמה. על פי השיטה הראשונה, את מזמור מ"ד הוא חיבר בהשראת מלחמות סיחון ועוג שסיים בגיל 45 – 52, ועפ"י השיטה השנייה, הוא חיבר את המזמורים מ"ב – מ"ג, מ"ד ומ"ה ביחד עם אחיו בתור תפילה לצאת מבליעת הארץ (במחלוקת קרח ועדתו). בגיל 52 – 59 הגיע אביאסף עם שאר בני ישראל לארץ ישראל ולאחר חלוקת הארץ לשבטים התגורר באחת מערי הלויים של בני קהת.
ביוגרפיה > על פי פרשנים אחרים

על פי האלשיך את מזמור מ"ט חיבר אביאסף כדי להזכיר את יום המוות, מכיוון שהוא בעצמו ניצל מנפילה ביחד עם משפחתו כי זכר את יום המוות וחזר בתשובה.
על פי התורה תמימה את מזמור פ"ח חיבר אביאסף בתור תפילה לצאת מבליעת הארץ.
יש פרשנים הסבורים שאביאסף לא חיבר את המזמורים של בני קרח אלא בני בניו.
הערות שוליים

↑  על פי הואיל משה שמואל א פרק א פסוק א
↑  מדרש תהילים פרק מד פס' א ד"ה למנצח
↑  מצודת דוד תהלים פרק מב פסוק א
↑  רד"ק תהילים פרק מה פס' א ד"ה למנצח
↑  אלשיך על תהלים פרק מט פסוק א
↑  רש"י תהלים פרק פז פסוק א
1 2  קהלת רבה (וילנא) פרשה ז ד"ה (ד) ד"א החכמה
↑  רד"ק תהילים פרק עג פס' א ד"ה מזמור
↑  רד"ק תהילים פרק פא פס' א ד"ה למנצח
↑  ספר אור זרוע חלק א - הלכות שליח ציבור סימן קיב
1 2  תלמוד בבלי, מסכת בבא בתרא, דף י"ד, עמוד ב'
↑  כתב עת בית אהרן וישראל קטו תשס"ה, קיד
↑  אוצר המדרשים (אייזנשטיין) הלל עמוד 127
↑  קהלת רבה (וילנא) פרשה ז ד"ה (ד) ד"א החכמה
↑  רבינו יהונתן על הרי"ף מסכת מגילה (לפי דפי הרי"ף) גמרא דף ד עמוד א
↑  מדרש תהלים (בובר) מזמור א ד"ה [טו] דבר אחר
↑  רד"ק דברי הימים א פרק ט פסוק יט ד"ה ואחיו
↑  תלמוד בבלי, מסכת סנהדרין, דף ק"י, עמוד א'
↑  תלמוד ירושלמי, מסכת בבא בתרא,  פרק ח', הלכה ב'(בניגוד לשיטת התלמוד הבבלי שאומר שהם לא מתו)
↑  מדרש תנחומא (ורשא) פרשת ויקרא סימן ח ד"ה (ח) ויקרא אל
↑  אוצר המדרשים (אייזנשטיין) רבינו הקדוש עמוד 513
↑  אוצר המדרשים (אייזנשטיין) משה עמוד 370
↑  פרקי דרבי אליעזר (היגר) - "חורב" פרק ט
↑  אליהו רבה (איש שלום) פרשה כח ד"ה דבר אחר, מזמור לאסף, והלא
1 2  מדרש תהלים (בובר) מזמור מו ד"ה [ג] [מו, ד]
↑  דברים רבה (ליברמן) פרשת דברים ד"ה [כה.] ויאמר ה'
↑  שכל טוב (בובר) שמות פרשת וארא פרק ו סימן כד
↑  אלשיך תהלים פרק מט ד"ה (א) למנצח
↑  תורה תמימה הערות במדבר פרק כו הערה ד
↑  אבן עזרא במדבר פרק כו פסוק יא
עולם חדש (אלבום)

עולם חדש הוא אלבום האולפן השני של הזמרת נרקיס שיצא לאור באוקטובר 2020. נרקיס כתבה תשעה מתוך עשרת השירים שבאלבום. ניר מימון הפיק את האלבום.
הפקה

האלבום נוצר לאורך תקופה של למעלה משנתיים. השיר הראשון שיצא מהאלבום הוא "ממה אתה בורח" בו שיתפה פעולה עם רביד פלוטניק (נצ'י נצ'). השיר יצא לאור באוקטובר 2018, שנתיים לפני יציאת האלבום. אחריו יצא לאור השיר "גלבי", שמשמעותו הוא "הלב שלי" בתימנית, משלב הקלטות של סבתה של נרקיס. ארבעה חודשים לאחר מכן יצא לאור השיר השני מתוך האלבום "כל מה שקורה". השיר עוסק בניגודים ובלבטים שבין עולם הבמה ובין עולמה הדתי וכולל סימפול של מרטין לותר קינג. השיר "שישמור לי עליך" נכתב על בנה הבכור, שגם מופיע בצילומי הוידאו קליפ.
"עולם חדש", שיר הנושא של האלבום, נכתב כחלק מפרויקט "יצירת חיי" של ידיעות אחרונות ו-ynet להנצחתו של גבריאל חוטר שנרצח בפיגוע בישיבת עתניאל. השיר יצא לאור בסמוך ליום הזיכרון לחללי מערכות ישראל. חודשיים לאחר מכן יצא לאור השיר "משה", דואט עם מירי מסיקה.
האלבום המלא יצא לאור ב-19 באוקטובר 2020. במקביל ליציאתו יצא לאור הסינגל "אביא לו" והשיר "אם ננעלו", העוסק בחווית פינוי גוש קטיף שעברה עליה ועל משפחתה בשנת 2005. בקליפ לשיר, שיצא בפברואר 2021, מופיעים בני משפחתה של נרקיס לצד משפחות אחרות ממפוני גוש קטיף.
רשימת רצועות

| עולם חדש> מס' | עולם חדש> שם | עולם חדש> משך | עולם חדש>  | עולם חדש>  | עולם חדש>  | עולם חדש>  | עולם חדש>  | עולם חדש>  | עולם חדש>  |
| --- | --- | --- | --- | --- | --- | --- | --- | --- | --- |
| 1. | עולם חדש  | 3:48 |  |  |  |  |  |  |  |
| 2. | גלבי  | 3:26 |  |  |  |  |  |  |  |
| 3. | ממה אתה בורח (בשיתוף רביד פלוטניק)   | 3:43 |  |  |  |  |  |  |  |
| 4. | שישמור לי עליך  | 3:48 |  |  |  |  |  |  |  |
| 5. | עץ עירום  | 3:48 |  |  |  |  |  |  |  |
| 6. | משה (דואט עם מירי מסיקה)   | 4:14 |  |  |  |  |  |  |  |
| 7. | אביא לו  | 3:58 |  |  |  |  |  |  |  |
| 8. | אם ננעלו  | 4:23 |  |  |  |  |  |  |  |
| 9. | שלל שרב  | 3:04 |  |  |  |  |  |  |  |
| 10. | כל מה שקורה  | 3:05 |  |  |  |  |  |  |  |
| משך כולל: | משך כולל: | 37:22 |  |  |  |  |  |  |  |
הערות שוליים

↑  לינוי משעלי, ‏צפו: נרקיס בשיתוף פעולה מפתיע עם נאצ'י נצ', באתר "סרוגים", 15 באוקטובר 2018
↑  דודי פטימר, ‏הזמרת הדתיה נרקיס: "מוציאה את כל הכאב, הייסורים וכל מה שבוער בי", באתר מעריב אונליין, 22 בנובמבר 2018
↑  יובל אראל‏, נרקיס גלבי, הבלוג של יובל אראל, בבלוג של יובל אראל, מגזין מוזיקה ותרבות, 18 במרץ 2019
↑  יובל אראל‏, נרקיס - כל מה שקורה, בבלוג של יובל אראל, מגזין מוזיקה ותרבות, 19 ביולי 2019
↑  נרקיס השיקה סינגל חדש בשם 'שישמור לי עלייך' וסיפרה על תהליך כתיבתו: "זה שיר שכתבתי לבן שלי, והוא מדבר על שמחה וכאב באימהות", ראיון לתוכניתה של איריס קול ברדיו 103FM, 17 בדצמבר 2019
↑  "הרגשתי חיבור מיוחד": נרקיס כתבה שיר לזכר גבריאל חוטר, שנרצח בפיגוע בעתניאל, באתר ynet, 23 באפריל 2020
↑  נרקיס ומירי מסיקה - משה, יוסמיוזיק, 24 ביוני 2020
↑  נרקיס - אביא לו, באתר ‏מאקו‏, 19 באוקטובר 2020
↑  נרקיס בסינגל חדש ומרטיט - "אביא לו",  באתר כיפה, 19 באוקטובר 2020
↑  דודי פטימר, ‏"מוכנה להצלחה": הזמרת נרקיס משיקה את אלבומה השני, באתר מעריב אונליין, 11 בנובמבר 2020
↑   נרקיס - אם ננעלו (הקליפ הרשמי) | Narkis - Im Nin’alu, סרטון  באתר יוטיוב (אורך: 4:22)
↑  הבכי האחרון: מגורשי גוש קטיף בקליפ של נרקיס | צפו, באתר ערוץ 20
| --- | --- |
בקרת זהויות :  MusicBrainz release group: fca047f1-e7bb-4695-864e-a98a892ab9c6
יהונתן בן גרשום

| --- | --- |
 לידה:  אחת מערי הלוויים שבדן
 פטירה:  דן
 כינוי:  לפי שיטת חז"ל - שְׁבֻאֵל בֶּן־גֵּרְשׁוֹם, נָבִיא אֶחָד זָקֵן, הַנָּבִיא אֲשֶׁר־בָּא מִשֹּׁמְרוֹן
 מקום קבורה:  לפי שיטת חז"ל - בית אל
 אב:  גֵּרְשֹׁם
 תקופה:  תקופת השופטים
 עיסוק:  כהן 
 בתנ"ך:  עבודתו ככהן לפסל מיכה. שיטת חז"ל: שר האוצר וכהן לעגל שבדן
 
יְהוֹנָתָן בֶּן־גֵּרְשֹׁם היה לוי ששימש ככהן לפסל מיכה.
חייו

יהונתן נולד לגרשום בן מנשה כמו שכתוב: וִיהוֹנָתָן בֶּן גֵּרְשֹׁם בֶּן מְנָשֶה הוּא וּבָנָיו הָיוּ כֹהֲנִים לְשֵׁבֶט הַדָּנִי עַד יוֹם גְּלוֹת הָאָרֶץ. לפי פשט הפסוק הוא היה משבט יהודה, ואמו משבט לוי, כמו שכתוב: וַיְהִי נַעַר מִבֵּית לֶחֶם יְהוּדָה מִמִּשְׁפַּחַת יְהוּדָה, וְהוּא לֵוִי, וְהוּא גָר שָׁם, וכמו שכותב רש"י שם.
חייו > יהונתן בן גרשום על פי חז"ל

לדברי חז"ל יהונתן היה בן גרשום בן משה רבנו, והוא היה משבט לוי, ומדוע כתוב: וִיהוֹנָתָן בֶּן גֵּרְשֹׁם בֶּן מְנָשֶה, אלא מתוך שעשה מעשה מנשה תלאו הכתוב במנשה, ולכן כתוב גם מִמִּשְׁפַּחַת יְהוּדָה, שמתוך שעשה מעשה מנשה דאתי מיהודה תלאו הכתוב ביהודה.
הוא נולד באחת מערי הלוויים שבדן. לאחר מכן עבר יהונתן לבית לחם. יהונתן איבד את עבודתו בבית לחם (על פי הרד"ק), או שלא מצא שם עבודה (על פי המלבי"ם), ולכן נדד מעיר לעיר לחפש עבודה. באחד הימים, יהונתן התארח אצל בית מיכה שבעיר גרב). יהונתן סיפר למיכה שהוא לוי ומיכה שכנעו לשמש ככהן לפסל מיכה. בהתחלה יהונתן לא הסכים והלך, אך מיכה שכנעו שיישאר בביתו. בחלוף הזמן, נגרר יהונתן אחרי מיכה ושימש ככהן לפסל וכנביא שקר). באותם ימים שבט דן שלחו משלחת כדי לחפש שטח מתאים לכיבוש והתיישבות של שבטם. אנשי המשלחת התארחו בבית מיכה, ושמעו את קולו של יהונתן שהיה מוכר להם בילדותו, כשגר בנחלת שבט דן. הם שאלו אותו שאלות בקשר לעבודתו, ולאחר שהתבררה להם התמונה השלמה, הם בקשו מיהונתן שישאל בתרפים האם הם יצליחו, והוא ענה להם שיצליחו. המשלחת באמת הצליחה בשליחותה, וכשיצא הגדוד להילחם בעיר שנמצאה – ליש (שנקראה לאחר מכן דן), החליטו חיילי הגדוד לגנוב את פסל מיכה. בזמן שלקחו את פסל מיכה, הם הסיחו את דעתו של יהונתן בדיבורים, אך יהונתן הבחין בכל זאת במעשיהם ושאל אותם על כך. הם אמרו ליהונתן שישתוק, כי אם מעשיהם יוצאו אל הפועל הוא יזכה להיות כהן של שבט שלם. ובאמת, יהונתן ובניו היו כהנים לשבט דן הרבה זמן. על פי הרלב"ג, יהונתן נפטר אחרי עליית יבין מלך כנען. על פי הרד"ק והמצודות יהונתן נפטר אחרי חורבן שילה.